নবাব সিরাজউদ্দৌলা সরকারি কলেজ

নবাব সিরাজ-উদ্‌-দৌলা সরকারি কলেজ, নাটোর বাংলাদেশের নাটোর সদর উপজেলায় অবস্থিত একটি উচ্চ শিক্ষাপ্রতিষ্ঠান। নাটোরের মানুষের উচ্চ শিক্ষা পাঠদানের লক্ষে ১৯৫৬ সালে নাটোরের ততকালীন এসডিও পি এ নাজিরের প্রচেস্টায় নাটোর কলেজ নামে প্রতিষ্ঠিত হয়। পরবর্তিতে বাংলার নবাব সিরাজ-উদ্‌-দৌলার নামে কলেজটির নামকরণ করেন তিনি।

নামকরণ
১৯৫৬ সালে 'নাটোর কলেজ' নামে প্রতিষ্ঠিত হলেও ১৯৫৯ সালে কলেজের ব্যবস্থাপনা কমিটি নবাবের প্রতি শ্রদ্ধা জানিয়ে এর নাম পরিবর্তন করে নবাব সিরাজ-উদ্‌-দৌলা কলেজ রাখে। নাটোরের তৎকালীন অর্ধ-বঙ্গেশ্বরী মহারানী ভবানী ছিলেন নবাব সিরাজ-উদ্‌-দৌলার সমর্থক। পলাশীর যুদ্ধের প্রাক্কালে তিনি অন্য জমিদারদের নবাবের পক্ষে থাকার আহ্বান জানিয়েছিলেন এবং নিজে সৈন্য পাঠিয়েছিলেন। এই ঐতিহাসিক আবেগের ওপর ভিত্তি করেই কলেজের নামকরণ করা হয়েছে। এটি বাংলাদেশের প্রথম এবং একমাত্র উচ্চশিক্ষা প্রতিষ্ঠান যা নবাব সিরাজ-উদ্‌-দৌলার নামে নামকরণ করা হয়েছে।

 ইতিহাস 
ঐতিহাসিক নাটোর শহরে উচ্চ শিক্ষার প্রথম বিদ্যাপিঠ হিসেবে ততকালীন নাটোরের এসডিও পি এ নাজিরের প্রচেস্টায় ‘নাটোর কলেজ’ গড়ে ওঠে ১৯৫৬ সালে । ইতিহাস এর পাতা থেকে সঠিক জন্ম তারিখটি পাওয়া যায় ০১জুলাই, ১৯৫৬ খ্রি: হিসেবে। এরপর ১৯৫৯ সালে এর নামকরণ হয় ‘নবাব সিরাজ-উদ্‌-দৌলা কলেজ’। অতপর ০১মার্চ ১৯৮০ খ্রি: সরকারিকরণের মধ্য দিয়ে জ্ঞানালোকে সমুজ্জ্বল হয়ে অদ্যাবধি অবিরাম জ্ঞান প্রদীপ ছড়িয়ে যাচ্ছে এ কলেজ।নাটোর অঞ্চলের প্রশাসনিক ও সাংস্কৃতিক ইতিহাসের সাথে এই কলেজের গভীর সংযোগ রয়েছে। ১৭০৬ সালে নাটোরে জমিদারির গোড়াপত্তন হওয়ার পর থেকে এটি দীর্ঘকাল প্রশাসনিক কেন্দ্র হিসেবে ব্যবহৃত হয়েছে। ১৮২৯ সালে নাটোর মহকুমা এবং ১৯৮৪ সালে জেলায় রূপান্তরিত হওয়ার ধারাবাহিকতায় এই কলেজটি অত্র অঞ্চলের শিক্ষা বিস্তারে প্রধান ভূমিকা পালন করে আসছে। 

 অবস্থান 
নাটোর শহরের বড়গাছা মৌজায় প্রায় ৩৪ বিঘা জমির ওপর কলেজের মূল ক্যাম্পাসটি অবস্থিত। এটি নাটোর রেলওয়ে স্টেশনের পূর্ব দিকে এবং রাজশাহী-নাটোর মহাসড়কের দক্ষিণ পার্শ্বে অবস্থিত। এর মূল ভবনটি ইংরেজি ’E’ টাইপের। এ ছাড়াও এ কলেজের' রয়েছে আরো দু’টি দৃষ্টি নন্দন একাডেমিক ভবন।এছাড়াও কলেজের নামে ৭৮ বিঘা আবাদি জমি রয়েছে।পাবনা জেলার ঈশ্বরদী নিবাসী শ্রীযুক্ত মনশ্যাম দাস আগরওয়ালা ও শ্রীযুক্ত রাধা কিষন আগরওয়ালা এই জমিটি কলেজের জন্য দান করেন ১৯৫৯ সালে। ক্যাম্পাসে ছাত্রীদের জন্য আবাসন ব্যবস্থা থাকলেও, ২০১৭ সালে কারিগরি ত্রুটির কারণে ছাত্রদের একমাত্র ছাত্রাবাসটি পরিত্যক্ত ঘোষণা করা হয়।

শিক্ষা কার্যক্রম
বর্তমানে অত্র কলেজে ১৩টি বিষয়ে স্নাতক (অনার্স) এবং ১০টি বিষয়ে স্নাতকোত্তর শ্রেণিতে পাঠদান করা হয়। ১৯৯৮ সালে কলেজটিতে প্রথম অনার্স কোর্স চালু করা হয় এবং বর্তমানে প্রায় সাড়ে দশ হাজার শিক্ষার্থী এখানে অধ্যয়নরত আছেন।

 বহিঃসংযোগ 

 তথ্যসূত্র 

বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত
বিষয়শ্রেণী:নাটোর জেলার মহাবিদ্যালয়